text: Кіраўнік МЗС чарговы раз падкрэсьліў, што ўлады Беларусі ніколі не сьцьвярджалі, што Беларусь ідэальная краіна. Ён скрытыкаваў заявы шэрагу чальцоў Рады ААН па правах чалавека наконт парушэньня правоў чалавека ў Беларусі.
  «Няма прычын для эксклюзіўнай увагі да Беларусі па тэме правоў чалавека, акрамя як выключна з мэтай палітычнага ціску на законны ўрад. Ніводная краіна ў Эўропе не падвяргаецца гэтак моцнаму ціску з боку заходніх краін, як Беларусь. Падобна на тое, што хтосьці ня можа звыкнуцца з думкай, што, нягледзячы на жорсткі эканамічны і палітычны прэсінг, беларуская дзяржава разьвіваецца не па прыдуманых лякалах заходніх краін, а так, як вырашае сам беларускі народ у сваіх уласных інтарэсах».
  Макей заявіў, што за незалежную пазыцыю Беларусь зазнала жорсткую атаку звонку, і дадаў, што ў Беларусі спрабуюць навязаць «каляровую рэвалюцыю»:
  «Некаторыя нашы заходнія калегі зрабілі заявы, поўныя цынізму, пра іх нібыта заклапочанасьць пытаньнем беларускага сувэрэнітэту і дабрабыту. Насамрэч гэта ня што іншае, як спробы прыўнесьці хаос і анархію ў нашую краіну».
  «Будучыня будзе вырашацца не на барыкадах, а праз цывілізаваны дыялёг, у тым ліку праз працэс канстытуцыйнай рэформы, які ўжо пачаўся», — заявіў міністар замежных справаў Беларусі.
  
  Генадзь Галоўчык наглядаў за ратушным гадзіньнікам, мэханізм якога сканструяваў амаль 15 гадоў таму. Ён заяўляе, што разам з заявай на водпуск падаў і на звальненьне «па згодзе бакоў». Ён падпісант адкрытага ліста часткі калектыву за адстаўку Аляксандра Лукашэнкі, спыненьне гвалту і вызваленьне палітвязьняў.. Фармальна працоўныя адносіны зь ім будуць спыненыя 14 сакавіка.
  Генадзь Галоўчык кажа, што меўся звольніцца раней, але спадзяваўся на падаўжэньне кантракту зь цяпер ужо былым кіраўніком музэю Аляксеем Бацюковым. Той меў «заслугі і аўтарытэт», але на іх кіраўніцтва гораду не зьвярнула ўвагі. Апошні працоўны дзень Бацюкова ў музэі быў 16 лютага.
  Па словах дазорцы гадзіньніка, са звольненым дырэктарам у яго былі добрыя адносіны. Разам зь ім і часткай калектыву ён падпісаў адкрыты ліст, патрабаваньні якога лічыць актуальнымі дагэтуль.